Huw Ceredig

Actor a chenedlaetholwr o Gymro oedd Huw Ceredig, ganwyd Huw Ceredig Jones (22 Mehefin 1942 – 16 Awst 2011) a chaiff ei adnabod yn bennaf am ddarlunio cymeriadau mewn rhaglenni teledu Cymraeg ac ambell ffilm.

Bywgraffiad
Ganwyd ym Mrynaman ym 1942, yn fab i'r Parchedig Gerallt Jones, ac Elizabeth Jane Griffiths,Mynegai Genedigaethau Lloegr a Chymru: Chwarter: Gorffennaf/Awst/Medi 1942; Enw: Huw C Jones; Cyfenw mam cyn priodi: Griffiths; Ardal cofrestru: Caerfyrddin; Cyfrol: 11a; Tudalen: 1591Mynegai Priodasau Lloegr a Chymru: Chwarter: Gorffennaf/Awst/Medi 1941; Enwau: Gerallt Jones ac Elizabeth J Griffiths; Ardal cofrestru: Machynlleth; Cyfrol: 11b; Tudalen: 385 athrawes Cymraeg. Roedd yn un o deulu Bois y Cilie, ac roedd yn frawd i'r ddau wleidydd Dafydd Iwan ac Alun Ffred Jones, ac Arthur Morus. Magwyd Ceredig yn Llanuwchllyn ac addysgwyd ef yng Ngholeg Llanymddyfri, un o'i athrawon yno oedd y chwaraewr a'r hyfforddwr rygbi Carwyn James. Aeth ymlaen i hyfforddi fel athro yng Ngholeg y Drindod, Caerfyrddin.

Cymerodd ail-forgais ar ei dŷ er mwyn prynu offerynnau ar gyfer y band newydd Cymreig Edward H. Dafis a chyflwynodd hwy i'r llwyfan am y tro cyntaf yn yr Eisteddfod Genedlaethol yn Rhuthun ym 1973.

Chwaraeodd gymeriad Reg Harris ar opera sebon S4C Pobol y Cwm am 29 mlynedd o 1974 hyd 2003. Chwaraeodd hefyd ran tad Rhys Ifans a Llŷr Ifans fel "Fatty Lewis" yn y ffilm gomedi dywyll Gymreig Twin Town. Bu hefyd yn actor llais gan gyfrannu at gartwnau SuperTed, ac yn ddiweddarach Meees.

Roedd yn byw yn Nhrelales, ac yn briod â Margaret a roedd ganddynt ddwy ferch. Bu farw Huw Ceredig ar 16 Awst 2011 wedi salwch hir dymor. Roedd Ioan Gruffudd, a chwaraeodd ran ei fab ar Pobol y Cwm am ddeng mlynedd, yn un o'r rhai a roddodd deyrnged iddo. Cynhaliwyd ei angladd yng Nghapel Tabernacl, Pen-y-bont ar Ogwr ar 22 Awst 2011.

Ffilmyddiaeth
Teledu
Pobol y Cwm - Reg Harries, opera sebon (1974–2003)
Z Cars - Det. Con. Probert, cyfres, 1 pennod (1977)
The Life and Times of David Lloyd George - D.A. Thomas, cyfres, 1 pennod (1981)
Ennal's Point - Len Dunce, cyfres, 4 pennod (1982)
The District Nurse - Rowlands, cyfres, 1 pennod (1984)
We Are Seven - Jim Powell, cyfres, 12 pennod (1989-1991)
Teulu'r Mans - Parchedig Richard Seimons
Rebecca's Töchter - Mordecai Thomas, cyfres, 1 pennod (1992)
Yr Heliwr - Peter Webb, cyfres, 1 pennod (1997)
Emmerdale - George Gibbons, opera sebon, 1 pennod (2003)
Heartbeat - Cyril Williams, cyfres, 1 pennod (2005)
Doctors - Kenneth Gough, cyfres, 1 pennod (2005)
Y Pris - Rhidian Edwards, cyfres, 4 pennod (2007)

Ffilmiau
The Mouse and the Woman - Sergeant (1981)
Giro City - Elwyn Davies (1982)
I Fro Breuddwydion - Ffermwr, ffilm teledu (1987)
Twin Town - Fatty Lewis (1997)
The Edge of Love - John Patrick (2008)

Llais
 SuperTed
 Yr Injan Fach Fentrus
 Meees

Llyfryddiaeth

Cyfeiriadau

Dolenni allanol
Cyfweliad Huw Ceredig gyda BBC Cymru'r Byd

Categori:Actorion teledu o Gymru
Categori:Actorion ffilm o Gymru
Categori:Addysgwyr o Gymru
Categori:Genedigaethau 1942
Categori:Marwolaethau 2011
Categori:Pobl addysgwyd yng Ngholeg Llanymddyfri
Categori:Pobl o Sir Gaerfyrddin